Συνάντηση του Δημάρχου Λευκάδας, Δρ. Ξενοφώντα Βεργίνη με το Σωματείο Συνταξιούχων ΙΚΑ Λευκάδας

 Λευκάδα, 10/10/2025

 ΔΕΛΤΙΟ ΤΥΠΟΥ

**Συνάντηση πραγματοποίησε ο Δήμαρχος Λευκάδας, Δρ, Ξενοφών Βεργίνης** στο γραφείο του, την Παρασκευή 10 Οκτωβρίου 2025, **με τον Πρόεδρο του Σωματείου Συνταξιούχων ΙΚΑ Λευκάδας, κ. Χριστόφορο Φρεμεντίτη και τα μέλη του Δ.Σ. του σωματείου..**

**Η συνάντηση, έγινε σε ιδιαίτερα φιλικό, εγκάρδιο και εποικοδομητικό κλίμα.** Κατά τη διάρκεια της συνάντησης, ο Δήμαρχος και τα μέλη του Σωματείου εστίασαν σε καίρια ζητήματα που αντιμετωπίζουν το Προεδρείο και τα μέλη του Σωματείου Συνταξιούχων ΙΚΑ Λευκάδας.

**Ο Δήμαρχος Λευκάδας, Δρ. Ξενοφών Βεργίνης, αναφέρθηκε στην προσοχή που δείχνει η Δημοτική Αρχή και ο ίδιος προσωπικά, στα θέματα κοινωνικής μέριμνας όσον αφορά τους συμπολίτες της τρίτης ηλικίας και σε όλο το φάσμα δράσεων και υπηρεσιών από την πλευρά του Δήμου για τα μέλη του Σωματείου ΙΚΑ Συνταξιούχων Λευκάδας.**

**Ακόμα, ο Δήμαρχος Λευκάδας**, αφού ευχαρίστησετους εκπροσώπους του Σωματείου Συνταξιούχων ΙΚΑ Λευκάδας για την εγκάρδια συνάντηση που είχαν, **επεσήμανε ότι βούλησή του είναι να υπάρχει μια διαρκής και ειλικρινής επικοινωνία με το Δ.Σ. και τα μέλη του σωματείου, τονίζοντάς ότι, »Η πόρτα του γραφείου μου είναι ανοιχτή για εσάς ανά πάσα στιγμή».**

**Στη συνάντηση , εκτός του Προέδρου του Σωματείου κ. Χριστόφορου Φρεμεντίτη συμμετείχαν, η κα Χρυσάνθη Σαφάκα, Γεν. Γραμματέας, ο κ. Νικόλαος Κτενάς Αντιπρόεδρος, η κα Παπαδάτου Σταυρούλα, Ταμίας, η κα Ευγενία Κολυβά, Έφορος και ο κ. Κορνήλιος Βαρδόπουλος, Αναπλ. Γεν. Γραμματέας.**

 **Από τον Δήμο Λευκάδας**